turjo4nis/wikipedia-bn-dump-20250701 huggingface dataset:
মধু বসু

মধু বসু (১২ ফেব্রুয়ারি, ১৯০০—২৫ সেপ্টেম্বর, ১৯৬৯) একজন বিখ্যাত বাঙালি চিত্রপরিচালক, অভিনেতা এবং নাট্যব্যক্তিত্ব। মধু বসুর আসল নাম ছিল সুকুমার বসু। তাঁর বাবা প্রমথনাথ বসু ছিলেন একজন বিখ্যাত ভূতত্ত্ববিদ। মাতা ছিলেন বিখ্যাত সাহিত্যিক ও সিভিলিয়ান রমেশচন্দ্র দত্তের কন্যা কমলা বসু। মধু বসু শান্তিনিকেতন এবং বিদ্যাসাগর কলেজে পড়াশোনা করেন।

অভিনয় জীবন 
বিএসসি পাস করার পর তিনি ১৯২৪ খ্রিষ্টাব্দে চলচ্চিত্র জগতে পা রাখেন । তিনি কিছু শিক্ষিত যুবক যুবতীদের সাথে নিয়ে ১৯২৮ খ্রিষ্টাব্দে ক্যালকাটা আর্ট প্লেয়ার্স নামে নাটকের সংস্থা গঠন করেন । তিনি এই সময় দালিয়া, আলিবাবা, বিদ্যুৎপর্ণা, ঘরে বাইরে প্রভৃতি নাটকে অভিনয় করেন । ১৯২৬ খ্রিষ্টাব্দে তিনি বিদেশে গিয়ে ক্যামেরার কাজ শেখেন এবং কিছুদিন অ্যালফ্রেড হিচককের সাথে কাজ করার পর দেশে ফিরে আসেন ।   
তিনি রবীন্দ্রনাথের কাহিনী অবলম্বনে গিরিবালা নামের একটি নির্বাক চলচ্চিত্র তৈরি করেন । তিনি আলিবাবা ছবি করার পর পরিচালক হিসেবে জনপ্রিয় হন এবং প্রতিষ্ঠা পান । এই চলচ্চিত্রে দুটি প্রধান ভূমিকায় তিনি এবং তার নৃত্যশিল্পী স্ত্রী সাধনা বসু অভিনয় করেন ।

মধু বসু বিভিন্ন ভাষায় প্রায় ৩০টি ছবি পরিচালনা করেছেন। তার মধ্যে উল্লেখযোগ্য  সেলিমা(উর্দু), মাইকেল মধুসূদন, শেষের কবিতা, মহাকবি গিরিশচন্দ্র ইত্যাদি। তাঁর পরিচালিত শেষ ছবি বীরেশ্বর বিবেকানন্দ মুক্তি পায় ১৯৬৪ খ্রিষ্টাব্দে ।
এই অভিনেতা পরিচালক, অনেক বিখ্যাত বাঙালি ব্যক্তিত্বদের জীবনকে ছবিতে রূপান্তর করেন। যা বাংলার দর্শক এর আগে খুব একটা দেখতে পাননি।

তথ্যসূত্র 

 সংসদ বাঙালি চরিতাভিধান - সংশোধিত চতুর্থ সংস্করন - প্রথম খন্ড, সাহিত্য সংসদ, পৃষ্ঠা, ৩৯২
 ইন্টারন্যাশনাল মুভি ডেটাবেজে মধু বসু

বিশেষ সংখ্যা, আনন্দলোক, ডিসেম্বর ২০১৩ (আনন্দবাজার পত্রিকা প্রকাশন)  শতবর্ষে ভারতীয় সিনেমা,পৃ:১৫৩

১৯০০-এ জন্ম
১৯৬৯-এ মৃত্যু
বাঙালি চলচ্চিত্র পরিচালক
বাঙালি নাট্যব্যক্তিত্ব
২০শ শতাব্দীর বাঙালি
বাঙালি হিন্দু
কলকাতার চলচ্চিত্র পরিচালক
বিদ্যাসাগর কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
রণদেব বসু

রণদেব বসু (জন্ম: ২৭ ফেব্রুয়ারি ১৯৭৯) (ইংরেজি: Ranadeb Bose) একজন ভারতীয় বাঙালি প্রথম শ্রেণীর ক্রিকেটার । তিনি ভারতীয় জাতীয় দলে সুযোগ পেলেও এখনও অবধি কোন খেলায় অংশগ্রহণের সুযোগ পাননি ।

জন্ম ও পরিচয় 
রণদেব কলকাতায় জন্মগ্রহণ করেছিলেন । তিনি কলকাতার সেন্ট লরেন্স হাই স্কুলে পড়াশোনা করেন । তারপর সেন্ট জেভিয়ার্স কলেজ থেকে বাণিজ্য বিভাগে স্নাতক হন ।

পেশাজীবন 
রণদেব মূলত ডানহাতি পেস বোলিং করেন । তিনি নিয়মিত বাংলা দলের হয়ে খেলছেন । তার প্রথম শ্রেনীর ক্রিকেটে অভিষেক হয় ১৯৯৮-৯৯ মরসুমে । ২০০৬-২০০৭ মরসুম অবধি রণদেব প্রথম শ্রেনীর ক্রিকেটে ১০৫৫৮টি বল করেছেন কিন্তু কোন ওভারস্টেপিং নো বল করেননি । এছাড়াও তিনি আরো বহু অফিসিয়াল ম্যাচেও কোন ওভারস্টেপিং নো বল করেননি । এখনও অবধি তিনি ৬৫টি প্রথম শ্রেনীর ম্যাচ খেলে ২৩৩টি উইকেট সংগ্রহ করেছেন ।

২০০৮ সালে ভারতীয় ক্রিকেট বোর্ড আয়োজিত ইন্ডিয়ান প্রিমিয়ার লিগ টুয়েন্টি টুয়েন্টি প্রতিযোগিতায় তিনি কলকাতা নাইট রাইডার্স দলে জায়গা পেলেও কোন ম্যাচ খেলার সুযোগ পান নি ।

তথ্যসূত্র 

 ক্রিকইনফো তে রণদেব
 রণদেবের উপর একটি নিবন্ধ

বাঙালি ক্রিকেটার
ভারতীয় ক্রিকেটার
বাঙালি ক্রীড়াবিদ
১৯৭৯-এ জন্ম
জীবিত ব্যক্তি
বাংলার ক্রিকেটার
কলকাতা নাইট রাইডার্সের ক্রিকেটার
পূর্বাঞ্চলের ক্রিকেটার
কলকাতা বিশ্ববিদ্যালয়ের প্রাক্তন শিক্ষার্থী
পাঞ্জাব কিংসের ক্রিকেটার
ইন্ডিয়া ব্লুয়ের ক্রিকেটার
ভারতীয় ক্রিকেট কোচ
রংপুর (দ্ব্যর্থতা নিরসন)

রংপুর নামে বাংলাদেশে একটি শহর, জেলা ও বিভাগ আছে। রংপুর দ্বারা বোঝানো যেতে পারে:

 রংপুর বিভাগ, বাংলাদেশের সপ্তম প্রশাসনিক বিভাগ
 রংপুর জেলা, রংপুর বিভাগের  জেলা
 রংপুর, রংপুর বিভাগের বিভাগীয় শহর
 রংপুর সিটি কর্পোরেশন, রংপুর জেলার প্রশাসনিক অঞ্চল
 রংপুর সদর উপজেলা, রংপুর জেলার উপজেলা
রংপুর, ভারত, ভারতের গুজরাটের অঞ্চল
উত্তর-পূর্ব রংপুর - অবিভক্ত গোয়ালপাড়া জেলা, যা ১৮১৬ থেকে ১৮৩৩ খ্রিষ্টাব্দ সময়কালে তৎকালীন রংপুর জেলার উত্তর-পূর্ব অংশ ছিল।
রংপুর (আহোম রাজধানী), আহোম সাম্রাজ্যের রাজধানী ছিল, বর্তমানে ভারতের আসামের শীবসাগর শহরের একটি অংশ।
রংপুর, পাঞ্জাব, পাকিস্তানের পাঞ্জাবের গ্রাম

আরোও দেখুন
মনসুর আলি খান পতৌদি

একই নামের অন্য ব্যক্তিবর্গের জন্য দেখুন মনসুর আলী

মনসুর আলি খান পতৌদি (; জন্ম: ৫ জানুয়ারি, ১৯৪১ ভোপাল- মৃত্যু: ২২ সেপ্টেম্বর, ২০১১) একজন প্রাক্তন ভারতীয় ক্রিকেট খেলোয়াড় এবং অধিনায়ক। মাত্র ২১ বছর বয়সে ভারতীয় দলের অধিনায়ক নির্বাচিত হন। তিনি ভারতের হয়ে ১৯৬১ থেকে ১৯৭৫ পর্যন্ত ৪৬টি টেস্ট ম্যাচে অংশ নিয়েছিলেন, যার মধ্যে ৪০টি ম্যাচেই তিনি ছিলেন দলের অধিনায়ক। ১৯৬৯ সালে তিনি বিখ্যাত অভিনেত্রী শর্মিলা ঠাকু্রকে বিয়ে করেন। তাদের ছেলে সইফ আলি খান এবং মেয়ে সোহা আলি খান দুজনেই হিন্দি সিনেমাতে অভিনয় করেন।
ফুসফুসের সংক্রমণের দরুন তিনি ২২ সেপ্টেম্বর ২০১১ তারিখে দিল্লির একটি হাসপাতালে মৃত্যুবরণ করেন।

সম্মাননা 
 ১৯৬৪: অর্জুন পুরস্কার
 ১৯৬৭: পদ্মশ্রী

তথ্যসূত্র

আরও দেখুন 
 অজিত ওয়াদেকর
 ভারত জাতীয় ক্রিকেট দল
 ইফতিখার আলি খান পতৌদি

বহিঃসংযোগ 

 
 
 Obituary of The Nawab of Pataudi, The Daily Telegraph, 23 September 2011

১৯৪১-এ জন্ম
২০১১-এ মৃত্যু
অর্জুন পুরস্কার প্রাপক
অক্সফোর্ড বিশ্ববিদ্যালয়ের ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উত্তরাঞ্চলের ক্রিকেটার
উইজডেন বর্ষসেরা ক্রিকেটার
দিল্লির ক্রিকেটার
দক্ষিণাঞ্চলের ক্রিকেটার
পদ্মশ্রী প্রাপক
পশতুন বংশোদ্ভূত ভারতীয় ব্যক্তি
বাজির সুলতান টোব্যাকোর ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের টেস্ট ক্রিকেট অধিনায়ক
ভারতের নবাব
ভারতীয় সুন্নি মুসলিম
হায়দ্রাবাদের ক্রিকেটার
সাসেক্সের ক্রিকেটার
সাসেক্স ক্রিকেট অধিনায়ক
ভোপাল থেকে আগত ক্রিকেটার
ভারতীয় মুসলিম
ক্রীড়ায় পদ্মশ্রী প্রাপক
মধ্যপ্রদেশের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতীয় রাজনীতিবিদ
সাইফ আলি খান
গোপাল ঘোষ

গোপাল ঘোষ (জন্ম: ৫ ডিসেম্বর ১৯১৩ - মৃত্যু: ৩০ জুলাই ১৯৮০) একজন খ্যাতনামা বাঙালি চিত্রশিল্পী ।

গোপাল ঘোষ ১৯১৩ খ্রিষ্টাব্দে কলকাতায় জন্মগ্রহণ করেন । তার পৈতৃক নিবাস ছিল বর্তমান উত্তর ২৪ পরগণার মধ্যমগ্রাম । তার পিতা সেনাবাহিনীর ক্যাপ্টেন ছিলেন । তার ছোটবেলা সিমলায় কেটেছিল তারপর তিনি কাশীতে কিছুদিন থাকেন । এলাহাবাদ অ্যাংলো বেঙ্গলি কলেজে আইএ পর্যন্ত পড়েছিলেন । তিনি অসহযোগ আন্দোলনে অংশগ্রহণ করেছিলেন ।

গোপাল ঘোষ ১৯৩১ থেকে ১৯৩৫ সাল অবধি জয়পুরের চারুকলা বিদ্যালয়ে অঙ্কনশিক্ষা করেন । এরপর দেবীপ্রসাদ রায়চৌধুরীর কাছে মাদ্রাজ চারুকলা বিদ্যালয়ে ১৯৩৮ সাল অবধি ছবি আঁকা শেখেন । তিনি দুটি বিদ্যালয়েই কৃতিত্বের সাথে উত্তীর্ণ হয়েছিলেন ।তিনি ছবি আঁকার বিষয়বস্তু সংগ্রহ করার জন্য সাইকেলে সারা ভারত ঘুরেছিলেন ।

১৯৩৮ খ্রিষ্টাব্দে কলকাতায় এসে ইন্ডিয়ান সোসাইটি অফ ওরিয়েন্টাল আর্ট স্কুলে কাজ নেন । এই সময়ে বঙ্গশ্রী পত্রিকায় তিনি সচিত্র ভ্রমণকাহিনী ধারাবাহিকভাবে লিখেছিলেন । তিনি শিবপুর ইঞ্জিনিয়ারিং কলেজে আর্কিটেকচারাল ডিজাইন বিষয়ে পড়িয়েছিলেন । এছাড়াও তিনি স্কটিশ চার্চ বিটি কলেজে আঁকার ক্লাস নিতেন । ১৯৫১ থেকে ১৯৭১ খ্রিষ্টাব্দ পর্যন্ত তিনি সরকারী চারুকলা মহাবিদ্যালয়ে অধ্যাপনা করেন । তিনি ক্যালকাটা গ্রুপের অন্যতম প্রধান ছিলেন । ১৯৪২ থেকে ১৯৫০ খ্রিষ্টাব্দ পর্যন্ত এই ক্যালকাটা গ্রুপ সমসাময়িক ভারতীয় চিত্রকলায় নতুন দৃষ্টিভঙ্গি এনেছিল ।

গোপাল ঘোষের প্রথম একক প্রদর্শনী ১৯৪৭ খ্রিষ্টাব্দে দিল্লিতে হয়েছিল । তিনি প্রেসিডেন্ট কেনেডির আমন্ত্রণে আমেরিকায় গিয়েছিলেন । তিনি প্যাস্টেল এবং জলরঙেই বেশি ছবি আঁকতেন । তবে জলরঙে নিসর্গ চিত্রে তার প্রতিভার সবথেকে বেশি বিকাশ দেখা গেছে ।

তথ্যসূত্র 

 সংসদ বাঙালি চরিতাভিধান - সংশোধিত চতুর্থ সংস্করণ - প্রথম খণ্ড

১৯১৩-এ জন্ম
১৯৮০-এ মৃত্যু
বাঙালি শিল্পী
ভারতীয় চিত্রশিল্পী
ক্লিফোর্ড গার্টস

ক্লিফোর্ড গার্টস (২৩শে আগস্ট, ১৯২৬ - ৩০শে অক্টোবর, ২০০৬) একজন মার্কিন নৃবিজ্ঞানী। তিনি মৃত্যুর পূর্ব পর্যন্ত যুক্তরাষ্ট্রের নিউ জার্সির প্রিন্সটনে অবস্থিত ইনস্টিটিউট ফর অ্যাডভান্সড স্টাডিজে ইমেরিটাস অধ্যাপক হিসেবে কর্মরত ছিলেন। তিনি বেশিরভাগই প্রতীকী নৃতাত্ত্বিক চর্চায় তাঁর দৃঢ় সমর্থন এবং প্রভাবের জন্য স্মরণীয় হয়েছিলেন এবং যাকে "তিন দশক ধরে মার্কিন যুক্তরাষ্ট্রের একক প্রভাবশালী সাংস্কৃতিক নৃতাত্ত্বিক" হিসাবে বিবেচনা করা হয়েছিল।

বহিঃসংযোগ 
 HyperGeertz@WorldCatalogue ক্লিফোর্ড জের্টজ সমস্ত ভাষায় সমস্ত কাজের ডকুমেন্টেশন

তথ্যসূত্র 

১৯২৬-এ জন্ম
২০০৬-এ মৃত্যু
মার্কিন নৃবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
শিকাগো বিশ্ববিদ্যালয়ের শিক্ষক
ধর্মের নৃবিজ্ঞানী
দ্বিতীয় বিশ্বযুদ্ধের মার্কিন নৌ কর্মকর্তা
২০শ শতাব্দীর মার্কিন লেখক
২১শ শতাব্দীর মার্কিন লেখক
২০শ শতাব্দীর মার্কিন পুরুষ লেখক
মার্কিন ফিলোসফিক্যাল সোসাইটির সদস্য
উইলিয়াম ওয়াইলার

{{তথ্যছক ব্যক্তি
| name = উইলিয়াম ওয়াইলার
| image =উইলিয়াম_ওয়াইলার.jpg 
| imagesize = 
| caption =  ওয়াইলার
| birth_name = উইলি ওয়াইলার
| birth_date = 
| birth_place = মুলহাউজেন, Alsace, জার্মানি (বর্তমানে মুলহাউজ, Haut-Rhin, ফ্রান্স) 
| death_date =
| death_place = লস এঞ্জেলেস, ক্যালিফোর্নিয়া, যুক্তরাষ্ট্র
| othername =
| yearsactive = 
| spouse = মার্গারেট সুলিভান (১৯৩৪-৩৬)  মার্গারেট ট্যালিচেট (১৯৩৮-৮১)
| awards = গোল্ডেন পাম - কান চলচ্চিত্র উৎসব  ১৯৫৭ ফ্রেন্ডলি পার্সুয়েশন এএফআই লাইফ অ্যাচিভমেন্ট পুরস্কার১৯৭৬ আজীবন সম্মাননা
}}উইলিয়াম ওয়াইলার''' (ইংরেজি ভাষায়: William Wyler) (১লা জুলাই, ১৯০২ - ২৭শে জুলাই, ১৯৮১) একাডেমি পুরস্কার বিজয়ী মার্কিন চলচ্চিত্র পরিচালক। তিনি সিনেমার একেকটি দৃশ্য দশ-বারো বার করে গ্রহণ করতেন এবং ছবির কাহিনী, চিত্রায়ণের স্থান ও ক্রুদের উপর পূর্ণ নিয়ন্ত্রণ বজায় রাখতেন। যেকোন দৃশ্যকে বাস্তবসম্মত এবং নিখুঁতভাবে তুলে ধরা এবং দৃশ্যের প্রতিটি খুঁটিনাটি দিক সুন্দরভাবে তুলে ধরার কারণে তিনি একই সাথে দর্শক ও সমালোচকদের প্রশংসা অর্জন করেছিলেন।

চলচ্চিত্রসমূহ 
 বেন-হার
 মিসেস মিনিভার
 দ্য বেস্ট ইয়ার্স অব আওয়ার লাইভ‌স
 ফ্রেন্ডলি পার্সুয়েশন
 রোমান হলিডে

বহিঃসংযোগ 
 
 William Wyler bibliography via UC Berkeley Media Resources Center
 Senses of Cinema: Great Directors Critical Database

মার্কিন চলচ্চিত্র পরিচালক
হলিউড ওয়াক অব ফেইম
জার্মান-মার্কিন
ইহুদি চলচ্চিত্র পরিচালক
১৯০২-এ জন্ম
১৯৮১-এ মৃত্যু
শ্রেষ্ঠ পরিচালনা বিভাগে একাডেমি পুরস্কার বিজয়ী
এএফআই আজীবন সম্মাননা পুরস্কার প্রাপক
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন ব্যবসায়ী
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
মার্কিন চলচ্চিত্র প্রযোজক
মার্কিন চলচ্চিত্র অভিনেতা
মার্কিন পুরুষ চিত্রনাট্যকার
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
গ্লেনডেলের ফরেস্ট লন মেমোরিয়াল পার্কে সমাধিস্ত
ডিরেক্টরস গিল্ড অব আমেরিকা পুরস্কার বিজয়ী
পাল্ম দর বিজয়ী চলচ্চিত্রের পরিচালক
ইংরেজি ভাষার চলচ্চিত্র পরিচালক
ইহুদি মার্কিন লেখক
দ্য সাউন্ড অব মিউজিক

দ্য সাউন্ড অব মিউজিক () একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।

১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।

বহিঃসংযোগ 

 দ্য সাউন্ড অব মিউজিক - সাল্‌সবুর্গে! 
 
 The Sound of Music at R&H Theatricals
 Synopsis on theatrehistory
 Movie vs. Reality: The Real Story of the von Trapp Family - Prologue magazine, Winter 2005 - published by the National Archives and Records Administration

ইংরেজি সাহিত্য
গীতিনাট্য
প্রেমের গল্প
দ্য সাউন্ড অব মিউজিক (চলচ্চিত্র)

দ্য সাউন্ড অব মিউজিক (ইংরেজি ভাষায়: The Sound of Music) ১৯৬৫ সালে মুক্তিপ্রাপ্ত চলচ্চিত্র। রজার্স ও হ্যামারস্টাইন রচিত গীতনাট্য অবলম্বনে চলচ্চিত্রটি পরিচালনা করেছেন রবার্ট ওয়াইজ এবং প্রধান চরিত্রে অভিনয় করেছেন জুলি অ্যান্ড্রুজ। মূল চলচ্চিত্রের রচয়িতাও এই রজার্স ও হ্যামারস্টাইন। তাদের মূল গীতনাট্যের নামও ছিল দ্য সাউন্ড অব মিউজিক। এর চিত্রনাট্য রচনা করেছেন এর্নেস্ট লেহমান।

কুশীলব
 জুলি অ্যান্ড্রুজ - মারিয়া ফন ট্রাপ
 ক্রিস্টোফার প্লামার - গেয়র্গ ফন ট্রাপ
 এলিয়ানর পার্কার - বারোনেস এলসা ফন শ্রায়েডের
 রিচার্ড হেড্‌ন - মাক্স ডেটওয়াইলার

আরও দেখুন 
 এএফআইয়ের শ্রেষ্ঠ সঙ্গীতধর্মী চলচ্চিত্র

তথ্যসূত্র

বহিঃসংযোগ 

 
 
 
 
 
 'দ্য সাউন্ড অব মিউজিক' ইতিহাস - আরএনএইচ
 Original NY Times review
 
 দ্য সাউন্ড অব মিউজিক : Salzburg ১৯৬৪–২০১১

১৯৬৫-এর চলচ্চিত্র
১৯৬০-এর দশকের জীবনীমূলক চলচ্চিত্র
১৯৬০-এর দশকের পারিবারিক চলচ্চিত্র
১৯৬০-এর দশকের সঙ্গীতধর্মী চলচ্চিত্র
ইংরেজি ভাষার চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন জীবনীমূলক চলচ্চিত্র
মার্কিন পারিবারিক চলচ্চিত্র
মার্কিন সঙ্গীতধর্মী চলচ্চিত্র
রবার্ট ওয়াইজ পরিচালিত চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বৈধব্য সম্পর্কে চলচ্চিত্র
পরিবার সম্পর্কে চলচ্চিত্র
দেশের বাড়ির পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
মার্কিন প্রণয়ধর্মী সঙ্গীতধর্মী চলচ্চিত্র
১৯৬০-এর দশকের ইংরেজি ভাষার চলচ্চিত্র
সঙ্গীত ও সঙ্গীতজ্ঞ সম্পর্কে চলচ্চিত্র
আল্পসের পটভূমিতে চলচ্চিত্র
অস্ট্রিয়ায় ধারণকৃত চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯৬০-এর দশকের মার্কিন চলচ্চিত্র
বিশ্বরেকর্ডধারী
রবার্ট ওয়াইজ

রবার্ট আর্ল ওয়াইজ (১০ই সেপ্টেম্বর, ১৯১৪ - ১৪ই সেপ্টেম্বর, ২০০৫) মার্কিন চলচ্চিত্র সম্পাদক, সাউন্ড ইফেক্ট সম্পাদক, প্রযোজক এবং পরিচালক। যে বিখ্যাত ছবিগুলো নিয়ে তিনি কাজ করেছেন তার মধ্যে আছে দ্য স্যান্ড পিব্‌লস, দ্য সাউন্ড অফ মিউজিক, ওয়েস্ট সাইড স্টোরি, দ্য হিন্ডেনবার্গ, স্টার ট্রেক: দ্য মোশন পিকচার, দ্য ডে দ্য আর্থ স্টুড স্টিল ইত্যাদি। ১৯৩০ থেকে শুরু করে ১৯৯০-এর দশক পর্যন্ত তিনি পূর্ণ উদ্যমে কাজ করেছেন।

একাডেমি পুরস্কার 
 ওয়েস্ট সাইড স্টোরি (১৯৬২) - সেরা পরিচালক হিসেবে জেরোম রবিন্সের সাথে
 দ্য সাউন্ড অফ মিউজিক (১৯৬৬) - সেরা পরিচালক
 আরভিং জি থ্যালবার্গ মেমোরিয়াল অ্যাওয়ার্ড - ১৯৬৭

বহিঃসংযোগ 

 
 
 

 
 

১৯১৪-এ জন্ম
২০০৫-এ মৃত্যু
ইংরেজি ভাষার চলচ্চিত্র পরিচালক
বিজ্ঞান কল্পকাহিনি চলচ্চিত্র পরিচালক
ইন্ডিয়ানার চলচ্চিত্র পরিচালক
ইন্ডিয়ানার চলচ্চিত্র প্রযোজক
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন চলচ্চিত্র সম্পাদক
দ্বিতীয় বিশ্বযুদ্ধের মার্কিন সামরিক কর্মকর্তা
একাডেমি অব মোশন পিকচার আর্টস অ্যান্ড সায়েন্সেসের সভাপতি
ডিরেক্টরস গিল্ড অব আমেরিকার সভাপতি
মার্কিন যুক্তরাষ্ট্রের জাতীয় শিল্পকলা পদক প্রাপক
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ চলচ্চিত্র বিভাগে একাডেমি পুরস্কার বিজয়ী প্রযোজক
এএফআই আজীবন সম্মাননা পুরস্কার প্রাপক
ডিরেক্টরস গিল্ড অব আমেরিকা পুরস্কার বিজয়ী
গোল্ডেন গ্লোব পুরস্কার বিজয়ী প্রযোজক
বিজ্ঞান কল্পকাহিনী চলচ্চিত্র পরিচালক
সুইজারল্যান্ডের ভূগোল

সুইজারল্যান্ড পশ্চিম ইউরোপের মধ্যভাগে অবস্থিত। এর উত্তরে জার্মানি, পূর্বে অস্ট্রিয়া ও লিশটেনষ্টাইন, দক্ষিণে ইতালি এবং পশ্চিমে ফ্রান্স। সুইজারল্যান্ড একটি ক্ষুদ্র পর্বতময় দেশ। এটি কেন্দ্রীয় আল্পস পর্বতমালা এবং উত্তরাঞ্চলীয় প্রাক-আল্পস পর্বতমালার কিয়দংশ নিয়ে গঠিত। এখানে পর্বত, পাহাড়, নদী ও হ্রদের বিচিত্র সমাহার ঘটেছে। দেশটির আয়তন ৪১,২৮৫ বর্গকিলোমিটার এবং এটি উত্তর-দক্ষিণে ২২০ কিলোমিটার এবং পূর্ব-পশ্চিমে ৩৫০ কিলোমিটার দীর্ঘ। দক্ষিণের মাগগিওরে হ্রদের তীরে সমুদ্র সমতল থেকে মাত্র ১৯২ মিটার উঁচুতে রয়েছে পাইন অরণ্যের সারি। অন্যদিকে সেখান থেকে মাত্র ১০০ কিলোমিটার দূরে রয়েছে ৪০০০ মিটারেরও বেশি উঁচু ৪৮টি বরফাবৃত পর্বতশৃঙ্গ। সুইজারল্যান্ডের তিনটি প্রধান ভৌগোলিক অঞ্চলে ভাগ করা যায়---জুরা, সুইজারল্যান্ডীয় মালভূমি এবং আল্পস পর্বতমালা।

ইউরোপের ভূগোল
সুইজারল্যান্ড
দেশ অনুযায়ী ভূগোল
সুইজারল্যান্ডের ভূগোল
ঝামা পাথর

ঝামা পাথর বা ঝামা (ইংরেজি: pumice, পামিস) হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবহমান লাভার উপর ভাসমান ফেনা থেকে সৃষ্টি হয় এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।

ঝামা পাথর সাধারণতঃ ঘষামাজার কাজে লাগে। ঝামা পাথরের গুঁড়ো আসবাব পত্র ইত্যাদি পালিশ করার কাজেও লাগে।

তথ্যসূত্র

বহিঃসংযোগ

 University of Oxford image of pumice. Retrieved 2010-09-27.
 Analytical identification of a single source pumice from Greek shores and ancient sites in the Levant.
 On the occurrence of a pumice-rich layer in Holocene deposits of western Peloponnesus, Ionian Sea, Greece. A geomorphological and geochemical approach.

পাথর
ক্ষয়কারী ঘর্ষক
আগ্নেয়গিরিবিজ্ঞান
আগ্নেয় শিলা
ব্যক্তি স্বাস্থ্য পণ্য
সমীকরণ

সমীকরণ () হলো সংখ্যা ও প্রতীক ব্যবহার করে লেখা এক ধরনের গাণিতিক বিবৃতি, যাতে দুইটি জিনিসকে গাণিতিকভাবে সমান বা সমতুল্য দেখানো হয়। সমান চিহ্ন (=) ব্যবহার করে সমীকরণ লেখা হয়, যেমন 

উপরের সমীকরণটি গাণিতিক সমতার একটি উদাহরণ। এই গাণিতিক সমতাটি একটি বিবৃতি দুইটি ধ্রুবককে সমান বলা হয়েছে। গাণিতিক সমতার বিবৃতি সত্য বা মিথ্যা হতে পারে ৷ 
বীজগণিতে সমীকরন খুবই গুরত্বপূর্ণ বিষয় ৷ ইহার সাহায্যে অনেক বাস্তব সমস্যা সহজেই সমাধান করা যায় ৷

বেশির ভাগ সময় এক বা একাধিক চলরাশিবিশিষ্ট দুইটি গাণিতিক এক্সপ্রেশনের সমতা প্রকাশের জন্য সমীকরণ ব্যবহার করা হয়। যেমন আমরা বলতে পারি যে যেকোন বাস্তব সংখ্যা -এর জন্য নিচের সমীকরণটি সত্য।

উপরের সমীকরণটি গাণিতিক অভেদের একটি উদাহরণ। অর্থাৎ চলরাশির যেকোন মানের জন্য সমীকরণটি সত্য। অন্যদিকে নিচের সমীকরণটি অভেদ নয়:

এই সমীকরণটি -এর মাত্র দুইটি মান ব্যতীত বাকী অসংখ্য মানের জন্য মিথ্যা। ঐ দুইটি মানকে এই সমীকরণের মূল বা সমাধান বলা হয়। উপরের সমীকরণের জন্য  এবং  হল মূল। সুতরাং যদি কোন সমীকরণ সত্য হয়, তবে এটি এর অন্তর্ভুক্ত চলরাশিগুলির মান সম্পর্কে তথ্য বহন করে। কোন সমীকরণ সমাধান করা বলতে সেই সমীকরণের মূল বের করাকে বোঝায়।

অনেক লেখক সমীকরণ বলতে কেবল সেই সমস্ত সমতাকে বোঝান, যেগুলি অভেদ নয়। উদাহরণস্বরূপ

একটি অভেদ, অন্যদিকে

একটি সমীকরণ, যার মূলদ্বয়  এবং । কোন বিবৃতি দিয়ে অভেদ না কি সমীকরণ বোঝানো হয়েছে, তা সাধারণত প্রতিবেশ থেকে বুঝে নিতে হয়।

ইংরেজি বর্ণমালা শুরুর দিকের বর্ণগুলি, যেমন a, b, c... দিয়ে ধ্রুবক এবং শেষের দিকের বর্ণগুলি, যেমন x, y, z... দিয়ে চলরাশি নির্দেশ করা হয়। রনে দেকার্ত এই রীতিতে লেখা চালু করেন।

ধর্ম 
বীজগণিতে যদি একটি সমীকরণ সত্য হয়, তবে নিচের অপারেশনগুলি ব্যবহার করে সেটি থেকে আরেকটি সত্য সমীকরণ উৎপাদন করা সম্ভব:

 উভয় পক্ষে যেকোন রাশি যোগ করা যাবে। 
 উভয় পক্ষ থেকে যেকোন রাশি বিয়োগ করা যাবে।
 উভয় পক্ষকে যেকোন রাশি দিয়ে গুণ করা যাবে।
 উভয় পক্ষকে যেকোন অশূন্য রাশি দিয়ে ভাগ করা যাবে। 
 সাধারণত, যেকোন গাণিতিক ফাংশন উভয় পক্ষে প্রয়োগ করা যাবে।

অভেদ

অভেদ (identity) হল সেই সব সমীকরণ যেগুলো সকল অজ্ঞাত রাশির জন্য বা চলকের যেকোন মানের জন্য সত্য। অভেদ প্রকাশের ক্ষেত্রে সর্বসম চিহ্নটি ব্যবহার করা হয়।

আরও দেখুন 
 অসমীকরণ
 অসমতা
 একঘাত সমীকরণ
 দ্বিঘাত সমীকরণ
 ত্রিঘাত সমীকরণ
 চতুর্ঘাত সমীকরণ
 পঞ্চঘাত সমীকরণ
 অনির্ণেয় সমীকরণ
 অন্তরক সমীকরণ
 যোগজ সমীকরণ
 ফাংশনাল সমীকরণ
 দিওফান্তুসীয় সমীকরণ
 সমীকরণসমূহের তালিকা
 সমীকরণের তত্ত্ব
 পরামিতিক সমীকরণ
 বহুপদী সমীকরণ
 ব্যক্তির নামে রাখা বৈজ্ঞানিক সমীকরণসমূহ

বহিঃসংযোগ 
 Mathematical equation plotter: Plots 2D mathematical equations, computes integrals, and finds solutions online.
 Equation plotter: A web page that can plot general equations, not just functions.
 WZGrapher: A Windows freeware program that plots Cartesian and polar equations, with both integration and differentiation solvers and graphing capabilities.
 Equation Wizard: Automatic algebraic equation solver
 EqWorld — contains information on solutions to many different classes of mathematical equations.
 EquationSolver : A webpage that can solve single equations and linear equation systems.
 WebGraphing.com: Online Equation Plotter with Automatic Table of Coordinates
 Equation Solver: Automatic algebraic equation solver

সমীকরণ
প্রাথমিক বীজগণিত
অন্তর্মুদ্রাবাদ

অন্তর্মুদ্রাবাদ, প্রতীতিবাদ, প্রতিচ্ছায়াবাদ বা ইংরেজি পরিভাষায় ইমপ্রেশনিজ্‌ম (Impressionism), ঊনবিংশ শতকে শুরু হওয়া একটি চিত্রকলা আন্দোলন। ১৮৬০-এর দশকে ফ্রান্সের রাজধানী প্যারিসের কিছু তরুণ চিত্রশিল্পী নিজেরাই তাঁদের আঁকা ছবি প্রদর্শনীর জন্য ব্যবস্থা করেন। তাঁদের এই প্রচেষ্টার সাথে অন্তর্মুদ্রাবাদের বেশ খানিকটা সম্পর্ক আছে। আন্দোলনের নাম ক্লোদ মনের একটি ছবির নাম থেকে এসেছে। ছবিটির নাম আঁপ্রেসিওঁ, সোলেই ল্যভঁ (Impression, soleil levant)। চিত্র সমালোচক লুই ল্যরোয়া এই ছবির নেতিবাচক সমালোচনা করেছিলেন এবং ছবি আঁকার এই ধরনটিকে ব্যঙ্গ করে "আঁপ্রেসিওঁ" নামে ডেকেছিলেন। ল্য শারিভারি (Le Charivari) পত্রিকাতে শব্দটি প্রকাশিত হওয়ার পর সবাই ধরনটিকে এ নামেই ডাকতে শুরু করে।

অন্তর্মুদ্রাবাদের মূল কথা হলো বাস্তবতার নিরিখেই ছবি আঁকতে হবে এমন কোনো কথা নেই। কারণ বাস্তব প্রাকৃতিক দৃশ্য বা এ ধরনের অনেক কিছু নিয়েই ছবি আঁকা হয়ে গেছে। কিন্তু বাস্তব দৃশ্য শিল্পীর মনে যে অণুরণন জাগায়, তাকে তার নিজের কল্পনায় ফুটিয়ে তোলার মাধ্যমেও ছবি আঁকা যেতে পারে। এভাবেই সম্পূর্ণ ভিন্নধর্মী ছবি আঁকা শুরু করেন প্যারিসের গুটিকতক তরুণ চিত্রশিল্পী। তাঁদের ছবির মূল বৈশিষ্ট্য ছিল উজ্জ্বলভাবে তুলির ব্যবহার, উন্মুক্ত কম্পোজিশন, আলো এবং এর পরিবর্তনশীল মানের উপর গুরুত্ব প্রয়োগ, খুব সাধারণ বিষয়বস্তু, মানুষের অবধারণ ও অভিজ্ঞতা ফুটিয়ে তোলার জন্য চলনের ব্যবহার এবং ভিন্নরকম চাক্ষুষ দৃষ্টিকোণ।

চিত্রশিল্পে অন্তর্মুদ্রাবাদের উত্থান ঘটার পর শিল্পের অন্যান্য শাখায় একই ধরনের আন্দোলনের সূচনা ঘটে। এর মধ্যে আছে অন্তর্মুদ্রাবাদীয় সঙ্গীত এবং অন্তর্মুদ্রাবাদীয় সাহিত্য। শুধু ঊনবিংশ শতকের সেই সময়ের ছবিগুলোই নয়, বর্তমানে যেকোনো সময়ে ঐ ভঙ্গিতে আঁকা ছবিকেই অন্তর্মুদ্রাবাদের কাতারে ফেলা হয়।

অন্তর্মুদ্রাবাদের অগ্রপথিকেরা 
 ফিলিপিনো (Filippinismo)
 ফ্রান্সেস্কো ফিলিপিনি (Francesco Filippini)
 ফ্রেদেরিক বাজিল (Frédéric Bazille)
 ওজেন বুদাঁ (Eugène Boudin)
 গুস্তাভ কাইবত (Gustave Caillebotte)
 ম্যারি কাস্যাট (Mary Cassatt)
 পল সেজান
 এদ্‌গার দ্যগা
 আরমঁ গিইয়োমাঁ (Armand Guillaumin)
 এদুয়ার মানে
 ক্লোদ মোনে
 বের্ত মোরিজো (Berthe Morisot)
 কামিই পিসারো
 পিয়ের-ওগ্যুস্ত রনোয়ার
 আলফ্রেড সিসলি (Alfred Sisley)

সময়রেখা: অন্তর্মুদ্রাবাদীদের জীবন 
অন্তর্মুদ্রাবাদী

তথ্যসূত্র

বহিঃসংযোগ 

 Hecht Museum 
 Mauclair, Camille (1903): 
 Museumsportal Schleswig-Holstein
 Suburban Pastoral The Guardian, 24 February 2007
 Impressionism: Paintings collected by European Museums (1999) was an art exhibition co-organized by the High Museum of Art, Atlanta, the Seattle Art Museum, and the Denver Art Museum, touring from May through December 1999. Online guided tour
 Monet's Years at Giverny: Beyond Impressionism, exhibition catalogue fully online as PDF from The Metropolitan Museum of Art, which discusses Monet's role in this movement
 Degas: The Artist's Mind, exhibition catalogue fully online as PDF from The Metropolitan Museum of Art, which discusses Degas's role in this movement
 Definition of impressionism on the Tate Art Glossary

 
ফরাসি শিল্পকলা
শিল্পকলা আন্দোলন
সেপ্টেম্বর অন যশোর রোড

সেপ্টেম্বর অন যশোর রোড (ইংরেজি ভাষায়: September on Jessore Road) বিখ্যাত মার্কিন কবি অ্যালেন গিন্সবার্গ রচিত একটি কবিতা যা থেকে পরে গান করা হয়েছিল।

অ্যালেন গিন্সবার্গ ১৯৭১ সালে বাংলাদেশের স্বাধীনতা যুদ্ধের শেষ দিকে ভারতের কলকাতায় এসেছিলেন। কলকাতার বেশ কয়েকজন সাহিত্যিকের সাথে তার বন্ধুত্ব ছিল যার মধ্যে একজন সুনীল গঙ্গোপাধ্যায়। তিনি সুনীলের বাড়িতেই উঠেছিলেন। তখন বাংলাদেশ থেকে অনেক শরণার্থী পশ্চিমবঙ্গ ও সীমান্তবর্তী অন্যান্য শহরে আশ্রয় নিয়েছিল। ব্রিটিশ রাজের সময় পূর্ব বাংলা ও পশ্চিমবঙ্গের সংযোগকারী সড়ক হিসেবে কাজ করতো "যশোর রোড"। অনেক বৃষ্টি হওয়ায় তখন যশোর রোড পানিতে ডুবে গিয়েছিল। সড়ক পথে না পেরে গিন্সবার্গ অবশেষে নৌকায় করে বনগাঁ পেরিয়ে বাংলাদেশের যশোর সীমান্তে পৌঁছেন। তার সাথে সুনীলও ছিলেন। তারা যশোর সীমান্ত ও এর আশপাশের শিবিরগুলোতে বসবাসকারী শরণার্থীদের দুর্দশা প্রত্যক্ষ করেন।

এই অভিজ্ঞতা থেকেই গিন্সবার্গ এই কবিতাটি লিখেছিলেন। এই দীর্ঘ কবিতার সাথে সুর দিয়ে এটিকে গানে রূপ দিয়েছিলেন তিনি। আমেরিকায় ফিরে গিয়ে তার বন্ধু বব ডিলান ও অন্যান্য বিখ্যাত গায়কদের সহায়তায় এই গান গেয়ে কনসার্ট করেছিলেন। এভাবেই বাংলাদেশী শরণার্থীদের জন্য অর্থ সংগ্রহ করেন গিন্সবার্গ।

তথ্যসূত্র 

বাংলাদেশের স্বাধীনতা যুদ্ধ
ইংরেজি কবিতা
১৯৭১-এর কবিতা
অ্যালেন গিন্সবার্গের কবিতা
বাইসাইকেল

বাইসাইকেল বা দ্বিচক্রযান হচ্ছে দুই চাকা বিশিষ্ট পায়ে চালানোর জন্য একটি বাহন। একে বাংলায় শুধু 'সাইকেল' বলে অভিহিত করা হয়। এতে সাধারণত কোনো মেশিন থাকে না, তবে আধুনিক কিছু বাইসাইকেলে মেশিন লক্ষ্য করা যায়। 

১৯ শতকে ইউরোপে সাইকেলের উদ্ভব। সাম্প্রতিক কালে (২০১৪) বাংলাদেশে সাইকেলের জনপ্রিয়তা লক্ষ করার মতো। পরিবেশ বান্ধব এই বাহনটির নানাবিধ উপকারীতার কারণে প্রতি দিনই বেড়ে চলেছে এর ব্যবহার।

২০০৩ সাল পর্যন্ত সারা বিশ্বে ১০০ কোটিরও বেশি সাইকেল তৈরি করা হয়েছে।

"শব্দটি প্রথম ১৮৪৭ সালে ব্যবহৃত হয় একটি ফরাসি প্রকাশনায়, সম্ভবত দুই চাকার একটি গাড়ির এক অজ্ঞাত পরিচয় বর্ণনা করতে।

সাইকেল প্রথম আবিষ্কারের দাবি করেন অনেকেই।তবে দুই চাকার বাহন জনসম্মুখে প্রথম আনেন জার্মানির কার্ল ভন ড্যারন। তিনি ১৮১৭ সালে জার্মানিত ম্যানহেইম শহরে তার আবিষ্কৃত বাহনের প্রদর্শনী করেন।

প্রথম দিকের সাইকেলের দুই চাকা সমান ছিলো না। ১৮৮০ সালে সর্বপ্রথম দুই চাকা সমান পর্যায়ে নিয়ে আসা হয় এবং চেইন ও টায়ার সংযুক্ত করা হয়।

বাংলাদেশে সাইকেল

উৎপাদন 
বাংলাদেশে বাইসাইকেল রপ্তানি হালকা প্রকৌশল শিল্পের মধ্যে বৃহত্তম(৭.৫%)।

তথ্যসূত্র 

স্থলযান
১৯শ শতাব্দীর উদ্ভাবন
বাইসাইকেল
টেকসই প্রযুক্তি
টেকসই পরিবহন
জার্মান উদ্ভাবন